***** ΚΑΝΟΝΙΣΜΟΣ (ΕΟΚ) αριθ. 2682/84 ΤΗΣ ΕΠΙΤΡΟΠΗΣ της 21ης Σεπτεμβρίου 1984 περί τροποποιήσεως του κανονισμού (ΕΟΚ) αριθ. 1443/82 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης και του κανονισμού (ΕΟΚ) αριθ. 787/83 περί των ανακοινώσεων στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 28 παράγραφος 7 και το άρθρο 39, Εκτιμώντας: ότι ο κανονισμός (ΕΟΚ) αριθ. 1443/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 434/84 (4), προβλέπει ειδικές προθεσμίες για τη θέσπιση και την πληρωμή των προκαταβολών επί συνεισφορών στην παραγωγή και των υπολοίπων για κάθε περίοδο εμπορίας· ότι, για να διασφαλισθεί η συνάφεια μεταξύ της καλύψεως των εισπράξεων αυτών με το οικονομικό έτος αφενός και των δαπανών των σχετικών με την ίδια περίοδο αφετέρου, πρέπει να προβλεφθεί η πληρωμή κατά τέσσερις εβδομάδες νωρίτερα από την πληρωμή των υπολοίπων αυτών που οφείλονται από τους παραγωγούς· ότι πρέπει εξάλλου να τροποποιηθεί η προβλεπόμενη ημερομηνία για την πληρωμή των προκαταβολών της συνεισφοράς στην παραγωγή, που πρέπει να πληρωθούν από αυτούς τους ίδιους παραγωγούς· ότι, για να μεταφερθεί νωρίτερα κατά τέσσερις εβδομάδες η ημερομηνία πληρωμής των υπόλοιπων συνεισφορών στην παραγωγή, απαιτείται μια τροποποίηση του κανονισμού (ΕΟΚ) αριθ. 787/83 (5) σχετικά με τις ανακοινώσεις· ότι η Επιτροπή Διαχειρίσεως Ζάχαρης δεν διατύπωσε γνώμη στην προθεσμία που έθεσε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1443/82 τροποποιείται ως εξής: 1. Στο άρθρο 5 παράγραφος 3, η ημερομηνία «1η Μαΐου» αντικαθίσταται από την ημερομηνία «1η Ιουνίου». 2. Στο άρθρο 5 παράγραφος 4, η ημερομηνία «1η Μαΐου» αντικαθίσταται από την ημερομηνία «1η Ιουνίου». 3. Στο άρθρο 7 παράγραφος 1, η ημερομηνία «1η Νοεμβρίου» αντικαθίσταται από την ημερομηνία «15 Οκτωβρίου». 4. Στο άρθρο 7 παράγραφος 2 πρώτη περίπτωση, η ημερομηνία «15 Δεκεμβρίου» αντικαθίσταται από την ημερομηνία «1η Νοεμβρίου». 5. Στο άρθρο 7 παράγραφος 2 δεύτερη περίπτωση, η ημερομηνία « 15 Ιανουαρίου» αντικαθίσταται από την ημερομηνία «15 Δεκεμβρίου» . Άρθρο 2 Στο άρθρο 9 σημείο 3 του κανονισμού (ΕΟΚ) αριθ. 787/83, η ημερομηνία «10 Οκτωβρίου» αντικαθίσταται από την ημερομηνία «5 Οκτωβρίου». Άρθρο 3 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Σεπτεμβρίου 1984.

[Source: multi_eurlex | Tokens: 2587]